10. การควบคุมภายใน

  คณะกรรมการตรวจสอบได้ให้ความเห็นเกี่ยวกับการควบคุมภายในไว้ใน
  “รายงานของคณะกรรมการตรวจสอบ”

  (รายละเอียดปรากฏในเอกสารแนบ 3 หน้า 74 ) ซึ่งมีข้อความตอนหนึ่งว่า

  “ในปี 2551 บริษัทฯ
  ได้แต่งตั้งคณะกรรมการบริหารความเสี่ยงเพื่อพิจารณาและกำหนดมาตรการป้องกันความเสี่ยง

  ต่าง ๆ ที่อาจเกิดผลกระทบต่อบริษัทฯ นอกจากนี้
  ยังได้ให้หน่วยงานตรวจสอบภายนอกช่วยดำเนินการตรวจสอบพิเศษ

  เพื่อสอบทานความเพียงพอของระบบการควบคุมภายในของระบบงานขายที่สถานีบริการด้วยสำหรับการควบคุมภายใน

  ทั่วไปของบริษัทฯ ตามมาตรฐานที่สำนักงาน กลต. ได้ให้คำแนะนำไว้นั้น
  คณะกรรมการตรวจสอบได้พิจารณาแล้ว เชื่อว่า

  มีความเพียงพอ”

11. ความเพียงพอของระบบการควบคุมภายใน

  คณะกรรมการได้ประเมินความเพียงพอของระบบการควบคุมภายในของบริษัทฯ สิ้นสุดวันที่ 31
  ธันวาคม 2551 ซึ่งสรุปผลการประเมินได้ดังต่อไปนี้

  11.1 องค์กรและสภาพแวดล้อม
  การมีโครงสร้างองค์กรและสภาพแวดล้อมที่ดีเป็นรากฐานที่สำคัญของระบบ

การควบคุมภายในที่มีประสิทธิภาพ ดังนั้น บริษัทฯ
จึงได้สร้างบรรยากาศและสภาวะที่เอื้อให้ระบบการ

ควบคุมภายในดำเนินไปได้ตามที่มุ่งหวัง โดยได้ดำเนินการดังนี้

  (1) การจัดโครงสร้างองค์กร บริษัทฯ
  จัดโครงสร้างองค์กรไว้อย่างชัดเจนและเหมาะสมกับการดำเนิน

  ธุรกิจ โดยแบ่งออกเป็น 2 สายงานหลัก คือ สายงานปฏิบัติการ
  ซึ่งดูแลควบคุมงานทางด้านการขาย

  การตลาด วิศวกรรมและคลังน้ำมัน และสายงานบริหาร ซึ่งดูแลงานทางด้านการเงิน การบัญชี

  การจัดซื้อ กฎหมาย และทรัพยากรมนุษย์

  (2) การกำหนดเป้าหมายธุรกิจ คณะกรรมการบริษัทฯ
  เป็นผู้พิจารณาและดูแลว่าเป้าหมายในการดำเนิน

  ธุรกิจที่ฝ่ายจัดการกำหนด และใช้ในการจัดเตรียมงบประมาณรายได้ รายจ่ายประจำปีนั้น มีความ

  ชัดเจน สามารถนำไปปฏิบัติได้จริงและวัดผลได้ และหน่วยงานต่าง ๆ
  สามารถจะใช้งบประมาณนั้น เป็นแผนงานที่จะต้องปฏิบัติตามโดยจะมีการปรับปรุงแก้ไขเป็นระยะ
  ๆ เมื่อสภาวะการณ์เศรษฐกิจมีการเปลี่ยนแปลงอย่างมีนัยสำคัญ

  (3) การกำหนดจริยธรรม คณะกรรมการได้กำหนดคู่มือจริยธรรมธุรกิจ
  เพื่อเป็นแนวทางและข้อพึง

  ปฏิบัติตามหลักเกณฑ์การจัดการที่ดี ให้กรรมการ ผู้บริหาร ตลอดจนพนักงานทุกคนของบริษัทฯ

  ยึดถือปฏิบัติ ในคู่มือจริยธรรมธุรกิจนั้นได้ห้ามกรรมการและพนักงานปฏิบัติตนในลักษณะที่

  อาจก่อให้เกิดความขัดแย้งทางผลประโยชน์กับบริษัทฯ ไว้ด้วย

  (4) การปฏิบัติงานในด้านธุรกรรมการเงิน บริษัทฯ ได้กำหนดขั้นตอนการปฏิบัติงานไว้อย่างรัดกุม

  เพื่อให้ผู้บริหารและผู้ปฏิบัติงานของแต่ละหน่วยงานใช้เป็นแนวปฏิบัติในการดำเนินการ

  แต่ละเรื่อง โดยมีการแบ่งแยกหน้าที่และความรับผิดชอบตลอดจนอำนาจการอนุมัติไว้อย่างชัดเจน

  ซึ่งจะป้องกันการทุจริตได้

  (5) ความเป็นธรรมต่อคู่ค้า บริษัทฯ มีนโยบายการปฏิบัติต่อคู่ค้าด้วยความเสมอภาค เป็นธรรม
  และคำนึงถึงผลประโยชน์ร่วมกัน เพื่อสร้างความเชื่อถือต่อกัน และมุ่งมั่นที่จะพัฒนาและรักษา

  สัมพันธภาพให้ยั่งยืน
  โดยได้มีการกำหนดเป็นหลักปฏิบัติไว้อย่างชัดเจนในคู่มือจริยธรรมธุรกิจของบริษัทฯ

2

  11.2. การบริหารความเสี่ยง

  การประกอบธุรกิจของบริษัทฯ อยู่ท่ามกลางความเสี่ยงนานาประการตลอดเวลา โดยสาเหตุของ

  ความเสี่ยงนั้นอาจมาจากปัจจัยภายใน เช่น บริษัทฯ
  ขยายงานอย่างรวดเร็วเกินไปจนทำให้ระบบงาน

  ไม่สามารถรองรับได้ หรือการกำกับดูแลไม่ทั่วถึง เป็นต้น และจากปัจจัยภายนอก เช่น
  ความผันผวนของ

  สภาวะเศรษฐกิจและการเงินของโลก หรือของประเทศ หรือการเปลี่ยนแปลงของเทคโนโลยี
  หรือพฤติกรรม

  การบริโภคสินค้าจนทำให้มีผลกระทบต่อส่วนแบ่งการตลาด เป็นต้น ฉะนั้น
  เพื่อให้ผลกระทบจากความเสี่ยง

  เหล่านั้นมีต่อบริษัทฯ น้อยที่สุด
  ฝ่ายจัดการจึงได้กำหนดนโยบายและมาตรการในการดำเนินการเรื่องดังกล่าว

  ไว้ดังต่อไปนี้

  (1) ฝ่ายจัดการมีหน้าที่และความรับผิดชอบในการวิเคราะห์ ประเมิน และป้องกันความเสี่ยง
  ทั้งที่

  มาจากภายนอกและภายใน ซึ่งอาจมีผลกระทบต่อการดำเนินธุรกิจของบริษัทฯ อย่างมีนัยสำคัญ

  (2) หากมีเหตุการณ์ใดที่ได้ก่อหรืออาจจะก่อให้เกิดความเสี่ยงในการดำเนินธุรกิจ ผู้บริหารใน

  สายงานที่เกี่ยวข้องจะวิเคราะห์ความเสี่ยงนั้น ๆ และเสนอแนวทางป้องกันต่อผู้ที่เกี่ยวข้อง

  เป็นลำดับ หากความเสี่ยงนั้นเป็นเรื่องที่สำคัญ ก็จะต้องรายงานให้คณะกรรมการบริษัทฯ

  ทราบหรือพิจารณา แล้วแต่กรณี

  11.3 การควบคุมการปฏิบัติงานของฝ่ายจัดการ

การควบคุมการปฏิบัติงานของฝ่ายจัดการ มีความสำคัญที่จะทำให้บริษัทฯ มั่นใจได้ว่าแนวทางที่

ฝ่ายจัดการกำหนดจะได้รับการตอบสนองและปฏิบัติตามจากพนักงานทุกคน แนวทางดังกล่าว ได้แก่

  (1) การกำหนดอำนาจ หน้าที่ และความรับผิดชอบ คณะกรรมการได้กำหนดขอบเขต หน้าที่

  ความรับผิดชอบ และอำนาจอนุมัติของฝ่ายจัดการไว้เป็นลายลักษณ์อักษรโดยได้จัดทำเป็นคู่มือ
  กำหนดเรื่องดังกล่าวของฝ่ายจัดการและผู้บริหารในแต่ละระดับไว้อย่างชัดเจน

  (2) การแบ่งแยกตำแหน่งและหน้าที่ซึ่งอาจเอื้อให้เกิดการกระทำการทุจริตออกจากกัน นอกจาก

  นั้นแล้ว ยังได้กำหนดขั้นตอนการบริหารและการปฏิบัติงาน ซึ่งมีการแบ่งแยกอำนาจและ

  หน้าที่ของการอนุมัติ การบันทึกบัญชี และการจัดเก็บทรัพย์สินไว้อย่างชัดเจนอีกด้วย

  (3) การกำหนดขั้นตอน และวิธีการทำรายการที่เกี่ยวโยง
  และการทำธุรกรรมกับบุคคลที่เกี่ยวข้อง

  จะต้องกระทำเพื่อประโยชน์สูงสุดของบริษัทฯ อย่างเหมาะสมและโปร่งใส เพื่อป้องกันการ

  ถ่ายเทผลประโยชน์ โดยบริษัทฯ ได้กำหนดให้เป็นหน้าที่และความรับผิดชอบของฝ่ายจัดการ

  ที่ต้องดูแลว่าการทำธุรกรรมดังกล่าวข้างต้นได้รับการอนุมัติเป็นขั้นตอนตามลำดับ ตามที่ กลต.
  และ ตลท. กำหนด โดยผู้ที่มีส่วนได้เสียจะไม่มีส่วนร่วมในการพิจารณาอนุมัติการทำธุรกรรมนั้น
  รวมทั้งได้กำหนดมาตรการการดูแลมิให้มีการนำโอกาสหรือประโยชน์ของบริษัทฯ
  ไปใช้เพื่อประโยชน์ส่วนตัวด้วย

  ในกรณีที่มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทฯ ในระยะยาว บริษัทฯ
  มีหน่วยงานบัญชีการเงิน กฎหมาย ตรวจสอบภายใน
  และฝ่ายจัดการที่จะติดตามดูแลให้มีการปฏิบัติตาม

  เงื่อนไขที่ตกลงกันไว้ ตลอดระยะเวลาที่ยังมีผลผูกพันกันอยู่

ในกรณีที่บริษัทฯ มีเงินลงทุนในบริษัทย่อยหรือบริษัทร่วม ผู้บริหารระดับสูงของบริษัทฯ ที่เป็น

กรรมการหรือผู้บริหารในบริษัทย่อยหรือบริษัทร่วม
จะติดตามและดูแลการดำเนินงานของบริษัทย่อยหรือ

  บริษัทร่วมอย่างสม่ำเสมอ และมีการรายงานผลการปฏิบัติงานต่อคณะกรรมการเป็นระยะ ๆ
  ในการนี้

  คณะกรรมการจะมอบนโยบายให้กรรมการหรือผู้บริหารนั้นนำไปปฏิบัติด้วย

3

  บริษัทฯ ได้กำหนดไว้ใน “คู่มือจริยธรรมธุรกิจ” “ข้อบังคับของบริษัทฯ” และ “ระเบียบข้อบังคับ

ในการทำงานของบริษัทฯ” ซึ่งได้กำหนดให้กรรมการและพนักงานทุกคนมีหน้าที่ดูแลและติดตามให้การ

  ดำเนินงานของบริษัทฯ เป็นไปตามกฎหมายที่เกี่ยวข้องตลอดเวลา

  11.4 ระบบสารสนเทศและการสื่อสารข้อมูล

ในการเสนอเรื่องให้คณะกรรมการพิจารณา หน่วยงานที่เกี่ยวข้องจะต้องเป็นผู้จัดการให้มีข้อมูล

  ที่สำคัญต่าง ๆ อย่างเพียงพอ มีความถูกต้อง และเป็นปัจจุบัน
  เพื่อให้คณะกรรมการใช้ประกอบการตัดสินใจ

  โดยบริษัทฯ จัดส่งหนังสือเชิญประชุมพร้อมวาระการประชุม เอกสารและรายละเอียดต่าง ๆ
  เพื่อประกอบ

  การพิจารณาของกรรมการ ก่อนวันประชุมโดยเฉลี่ยไม่น้อยกว่า 7 วัน

เลขานุการบริษัทเป็นผู้จดบันทึกรายงานการประชุมกรรมการ โดยมีรายละเอียด ความเห็น และ

  ข้อสังเกตของกรรมการ (ถ้ามี) ไว้ในรายงานการประชุม

บริษัทฯ จัดเก็บเอกสารประกอบการบันทึกบัญชีและบัญชีต่าง ๆ ไว้ครบถ้วน โดยแยกเป็นหมวดหมู่

ตามระยะเวลาอย่างชัดเจน พร้อมทั้งมีสถานที่และห้องจัดเก็บเอกสารทางบัญชีเป็นการเฉพาะ
และไม่เคย

  ได้รับแจ้งจากผู้สอบบัญชีว่ามีข้อบกพร่องในเรื่องการเก็บเอกสาร

บริษัทฯ ใช้นโยบายบัญชีตามมาตรฐานการบัญชีที่รับรองทั่วไป โดยไม่เลือกใช้นโยบายบัญชีที่อาจ

  จะแสดงผลประกอบการที่คลาดเคลื่อนจากความเป็นจริง

  คณะกรรมการบริษัทฯ ตระหนักดีว่าข้อมูลของบริษัทฯ มีผลต่อกระบวนการการตัดสินใจของ

  ผู้ลงทุนและผู้มีส่วนได้เสียของบริษัทฯ
  จึงได้ให้ฝ่ายจัดการดำเนินการในเรื่องที่เกี่ยวกับการเปิดเผยข้อมูล

  ที่ครบถ้วน ตรงต่อความเป็นจริง เชื่อถือได้ อย่างสม่ำเสมอ
  และทันเวลาตามที่ทางการที่เกี่ยวข้องกำหนด

  ซึ่งผู้บริหารของบริษัทฯ ได้ให้ความสำคัญในเรื่องดังกล่าว และได้ยึดถือปฏิบัติมาโดยตลอด
  ในส่วนของ

  งานด้านผู้ลงทุนสัมพันธ์นั้น บริษัทฯ ได้มอบหมายให้กรรมการผู้ช่วยกรรมการผู้จัดการทำหน้าที่เป็น

  ผู้สื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์และทางการที่เกี่ยวข้อง

  ผู้ลงทุนสามารถติดต่อขอทราบข้อมูลของบริษัทฯ ได้ที่โทรศัพท์ 02-428-0029 ต่อ 490 หรือที่

e-mail address : marvee@susco.co.th

  11.5 ระบบการติดตาม

  ฝ่ายจัดการจัดทำรายงานผลการดำเนินงานเปรียบเทียบกับเป้าหมาย หรือ งบประมาณที่คณะ-

  กรรมการได้อนุมัติไว้
  พร้อมทั้งวิเคราะห์ความแตกต่างเสนอคณะกรรมการในการประชุมเพื่อคณะกรรมการ

  จะได้ทราบและสามารถติดตามผลการดำเนินงานและการพัฒนาประสิทธิภาพในการดำเนินงานต่อไป

  ในกรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้อย่างมีนัยสำคัญ

  ผู้ที่เกี่ยวข้องจะวิเคราะห์ปัญหาและเสนอมาตรการแก้ไขเท่าที่สถานการณ์ต่าง ๆ จะอำนวย
  ภายในระยะ

  เวลาที่เหมาะสมเพื่อให้ฝ่ายจัดการพิจารณาสั่งการ

  พนักงานและหัวหน้าหน่วยงานทุกคนและทุกระดับมีหน้าที่และความรับผิดชอบที่จะต้องปฏิบัติตามระบบการควบคุมภายในที่บริษัทฯ
  กำหนดไว้อย่างสม่ำเสมอ สำหรับการตรวจสอบและการติดตามการปฏิบัติตามระบบดังกล่าวนั้น
  นอกจากหัวหน้าหน่วยงานทุกระดับแล้ว บริษัทฯ ยังมีสำนักตรวจสอบภายใน
  คณะกรรมการตรวจสอบ คณะกรรมการบริหาร คณะกรรมการบริษัทฯ
  และผู้สอบบัญชีภายนอกเป็นผู้ดูแลอีกด้วย

  เพื่อให้ผู้ตรวจสอบภายในสามารถปฏิบัติงานได้อย่างอิสระ คณะกรรมการได้กำหนดให้สำนัก-

  ตรวจสอบภายในรายงานผลการตรวจสอบโดยตรงต่อคณะกรรมการตรวจสอบ

4

  ผู้ตรวจสอบภายในจะรายงานผลการตรวจสอบต่อคณะกรรมการตรวจสอบเป็นประจำ หากมีการ

  ตรวจพบข้อบกพร่องที่สำคัญ
  คณะกรรมการตรวจสอบจะแจ้งให้ฝ่ายจัดการทราบเพื่อสั่งการแก้ไขหรือ

  ปรับปรุงภายในระยะเวลาอันสมควร พร้อมทั้งรายงานให้คณะกรรมการบริษัทฯ ทราบด้วย

  หัวหน้าหน่วยงานและผู้ตรวจสอบภายในจะรายงานความคืบหน้าในการปรับปรุงข้อบกพร่องต่อ

  ผู้บังคับบัญชาของตน และต่อคณะกรรมการตรวจสอบ ตามลำดับ หลังจากนั้น หากเห็นสมควร
  คณะ-กรรมการตรวจสอบจะจัดให้มีการประชุมกับฝ่ายจัดการและจะทำรายงานให้คณะกรรมการบริษัทฯ
  ทราบ

  หากเกิดเหตุการณ์ดังกล่าวขึ้นในหน่วยงานใด
  หัวหน้าหน่วยงานนั้นจะต้องรายงานเหตุการณ์ที่เกิดขึ้นพร้อมทั้งรายละเอียดต่าง ๆ
  ให้ผู้บังคับบัญชาของตนทราบ และ/หรือพิจารณาตามลำดับชั้นในโอกาสแรกที่จะกระทำได้
  และหากเหตุการณ์นั้นเป็นเรื่องของการทุจริต หรือฝ่าฝืนกฎหมาย หรือระเบียบข้อบังคับ
  ซึ่งอาจกระทบต่อชื่อเสียงและฐานะการเงินของบริษัทฯ อย่างมีนัยสำคัญ
  ฝ่ายจัดการจะต้องรายงานคณะกรรมการบริษัทฯ ด้วย